Priekšlikums Eiropas Parlamenta un Padomes regula (ES) Nr. …/… (…), ar ko groza Padomes Regulu (EK) Nr. 2187/2005 attiecībā uz augstākas izmēra kategorijas zivju atlasīšanas aizliegumu un plekstes un akmeņplekstes zvejas ierobežojumiem Baltijas jūrā, Beltos un Zunda šaurumā /* COM/2010/0325 galīgā redakcija - COD 2010/0175 */





[pic] | EIROPAS KOMISIJA | Briselē, 22.6.2010 COM(2010)325 galīgā redakcija 2010/0175 (COD) Priekšlikums EIROPAS PARLAMENTA UN PADOMES REGULA (ES) Nr. …/… (…), ar ko groza Padomes Regulu (EK) Nr. 2187/2005 attiecībā uz augstākas izmēra kategorijas zivju atlasīšanas aizliegumu un plekstes un akmeņplekstes zvejas ierobežojumiem Baltijas jūrā, Beltos un Zunda šaurumā PASKAIDROJUMA RAKSTS Padomes Regulā (EK) Nr. 2187/2005 paredzēti īpaši tehniskie pasākumi zvejas resursu saglabāšanai Baltijas jūrā, Beltos un Zunda šaurumā. Papildus citiem pasākumiem šajā regulā paredzēti īpaši noteikumi attiecībā uz zvejas rīku daļu izmēru un tipiem, tostarp linuma acu izmēru. Padomes Regulā (EK) Nr. 1226/2009, ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Baltijas jūrā, ietverti noteikumi attiecībā uz tehniskajiem pasākumiem, proti, 7. panta noteikumi par augstākas izmēra kategorijas zivju atlasīšanas aizliegumu un III pielikuma noteikumi par plekstes un akmeņplekstes zvejas ierobežojumiem. Ņemot vērā Lisabonas līgumu, Padomes Regulas (EK) Nr. 2187/2005 grozījumi ir nepieciešami tikai tādēļ, lai noteikumus par tehniskajiem pasākumiem izņemtu no tiesiskā regulējuma, ar ko nosaka ikgadējas zvejas iespējas. 2010/0175 (COD) Priekšlikums EIROPAS PARLAMENTA UN PADOMES REGULA (ES) Nr. …/… (…), ar ko groza Padomes Regulu (EK) Nr. 2187/2005 attiecībā uz augstākas izmēra kategorijas zivju atlasīšanas aizliegumu un plekstes un akmeņplekstes zvejas ierobežojumiem Baltijas jūrā, Beltos un Zunda šaurumā EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu, ņemot vērā Eiropas Komisijas priekšlikumu, ņemot vērā Eiropas Ekonomikas un sociālo lietu komitejas atzinumu, pēc priekšlikuma nosūtīšanas valstu parlamentiem, saskaņā ar parasto likumdošanas procedūru, tā kā: 1. Padomes Regulā (EK) Nr. 2187/2005[1] paredzēti īpaši tehniskie pasākumi zvejas resursu saglabāšanai Baltijas jūrā, Beltos un Zunda šaurumā un jo īpaši zvejas ierobežojumi attiecībā uz dažām zivju sugām, izmēriem un apgabaliem. 2. Padomes 2009. gada 20. novembra Regulā (EK) Nr. 1226/2009, ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Baltijas jūrā[2], proti, tās 7. pantā ietverti noteikumi par augstākas izmēra kategorijas zivju atlasīšanas aizliegumu un III pielikumā — noteikumi par plekstes un akmeņplekstes zvejas ierobežojumiem. 3. Tā kā līdz ar Lisabonas līguma stāšanos spēkā tehniskie pasākumi jāizņem no tiesiskā regulējuma, ar ko paredz ikgadējās zvejas iespējas, un turklāt tie ir pastāvīgi pasākumi, Regulā (EK) Nr. 1226/2009 paredzētie tehniskie pasākumi no 2011. gada janvāra ir jāiekļauj Padomes Regulā (EK) Nr. 2187/2005. 4. Tādēļ attiecīgi jāgroza Regula (EK) Nr. 2187/2005, IR PIEŅĒMUŠI ŠO REGULU. 1. pants Regulu (EK) Nr. 2187/2005 groza šādi. (1) Iekļauj šādu 15.a pantu: „15.a pants Augstākas izmēra kategorijas zivju atlasīšanas aizliegums Visas nozvejas, kurām piemēro kvotu un kuras gūtas zvejas darbībās, uzceļ uz kuģa un vēlāk izkrauj, ja vien tas nav pretrunā ar pienākumiem, kas paredzēti zivsaimniecības jomā pieņemtajos ES tiesību aktos, ar kuriem nosaka tehniskos, kontroles un saglabāšanas pasākumus, un jo īpaši ar šīs regulas, Regulas (EK) Nr. 2371/2002 un Padomes Regulas (EK) Nr. 1224/2009[3] noteikumiem.” (2) Iekļauj šādu 18.a pantu: „18.a pants Plekstes un akmeņplekstes zvejas ierobežojumi 1. Aizliegts paturēt uz kuģa šādu sugu zivis, kas nozvejotas turpmāk minētajos ģeogrāfiskajos apgabalos un laikposmos. Suga | Ģeogrāfiskais apgabals | Laikposms | Plekste (Platichthys flesus) | 26., 27., 28. un 29. apakšrajons uz dienvidiem no 59°30′N 32. apakšrajons | 15. februāris−15. maijs 15. februāris−31. maijs | Akmeņplekste (Psetta maxima) | 25., 26. un 28. apakšrajons uz dienvidiem no 56°50′N | 1. jūnijs−31. jūlijs | 2. Atkāpjoties no 1. punkta prasībām, zvejā ar traļiem, dāņu vadiem vai tiem līdzīgiem zvejas rīkiem, kuru linuma acs izmērs ir vienāds ar vai lielāks par 105 mm, vai ar žaunu tīkliem, iepinējtīkliem vai vairāksienu tīkliem, kuru linuma acs izmērs ir vienāds ar vai lielāks par 100 mm, 1. punktā noteiktajos aizlieguma laikposmos drīkst paturēt uz kuģa un izkraut plekstes un akmeņplekstes piezvejas, kas nepārsniedz 10 % no kopējās uz kuģa paturētās un izkrautās nozvejas dzīvsvara.” 2. pants Šī regula stājas spēkā divdesmitajā dienā pēc tās publicēšanas. To piemēro no 2011. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 349, 31.12.2005., 1. lpp. [2] OV L 330, 16.12.2009., 1. lpp. [3] OV L 343, 22.12.2009., 1. lpp.